CELEX: 32015D1214
Language: el
Date: 2015-07-22 00:00:00
Title: Εκτελεστική απόφαση (ΕΕ) 2015/1214 της Επιτροπής, της 22ας Ιουλίου 2015, για τη δημιουργία Ευρωπαϊκής Πύλης Επενδυτικών Έργων και τον καθορισμό των τεχνικών προδιαγραφών της

24.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 196/23
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1214 ΤΗΣ ΕΠΙΤΡΟΠΉΣ
   της 22ας Ιουλίου 2015
   για τη δημιουργία Ευρωπαϊκής Πύλης Επενδυτικών Έργων και τον καθορισμό των τεχνικών προδιαγραφών της
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (1), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 2015/1017 αναθέτει στην Επιτροπή την ευθύνη να δημιουργήσει, με την υποστήριξη της Ευρωπαϊκής Τράπεζας Επενδύσεων (ΕΤΕπ), μια Ευρωπαϊκή Πύλη Επενδυτικών Έργων.
            
         
               (2)
            
            
               Πρέπει να καθοριστούν οι τεχνικές προδιαγραφές της Ευρωπαϊκής Πύλης Επενδυτικών Έργων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Δημιουργείται η Ευρωπαϊκή Πύλη Επενδυτικών Έργων (ΕΠΕΕ).
   Εγκρίνονται οι τεχνικές προδιαγραφές της, όπως ορίζονται στο παράρτημα.
   Άρθρο 2
   Η προσθήκη των έργων στην ΕΠΕΕ συμμορφώνεται με τα ακόλουθα κριτήρια αποδοχής:
   
               α)
            
            
               το έργο (ή το πρόγραμμα που αποτελείται από μικρότερα έργα) έχει ελάχιστο μέγεθος 10 εκατ. ευρώ όσον αφορά τις απαιτούμενες επενδύσεις·
            
         
               β)
            
            
               το έργο εμπίπτει σε έναν από τους τομείς που απαριθμούνται στο άρθρο 9 παράγραφος 2 του κανονισμού (ΕΕ) αριθ. 2015/1017·
            
         
               γ)
            
            
               ο φορέας υλοποίησης είναι νομική οντότητα εγκατεστημένη σε κράτος μέλος·
            
         
               δ)
            
            
               το έργο είναι συμβατό με το ενωσιακό δίκαιο και το δίκαιο του οικείου κράτους μέλους·
            
         
               ε)
            
            
               η υλοποίηση του έργου αρχίζει εντός τριών ετών από την υποβολή στην ΕΠΕΕ.
            
         Άρθρο 3
   Στους ιδιώτες φορείς υλοποίησης καταλογίζεται τέλος για τη διεκπεραίωση των αιτήσεων ύψους έως 250 ευρώ ανά έργο.
   Οι φορείς υλοποίησης έργων του δημόσιου τομέα απαλλάσσονται από το τέλος αυτό.
   Τα έσοδα από τα τέλη οδηγούν στο άνοιγμα συμπληρωματικών πιστώσεων σύμφωνα με το άρθρο 21 παράγραφος 4 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2) και το άρθρο 15 παράγραφος 4 του κανονισμού (ΕΕ) αριθ. 2015/1017.
   Άρθρο 4
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 169 της 1.7.2015, σ. 1.
   
      (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
   
      ΠΑΡΑΡΤΗΜΑ
      
         ΤΕΧΝΙΚEΣ ΠΡΟΔΙΑΓΡΑΦEΣ ΤΗΣ ΕΥΡΩΠΑIΚHΣ ΠYΛΗΣ ΕΠΕΝΔΥΤΙΚΩΝ EΡΓΩΝ (ΕΠΕΕ)
      
      1.   ΓΕΝΙΚΗ ΠΕΡΙΓΡΑΦΗ
      Η ΕΠΕΕ, που δημιουργήθηκε σύμφωνα με το άρθρο 15 του κανονισμού (ΕΕ) αριθ. 2015/1017, είναι δημόσια προσβάσιμη διαδικτυακή πύλη των επενδυτικών έργων στο εσωτερικό της Ένωσης, η οποία λειτουργεί ως πλατφόρμα για την προώθηση έργων σε δυνητικούς επενδυτές σε παγκόσμιο επίπεδο. Κύριος στόχος της ΕΠΕΕ είναι να δρα ως καταλύτης και να επιταχύνει την ανάπτυξη και την υλοποίηση των επενδυτικών έργων στην Ένωση, και κατ' αυτόν τον τρόπο να συμβάλλει στην αύξηση της απασχόλησης και της οικονομικής μεγέθυνσης. Η δημοσίευση ενός έργου στην ΕΠΕΕ δεν ισοδυναμεί με έγκριση από την Ευρωπαϊκή Επιτροπή ή από την ΕΤΕπ και δεν συνιστά προϋπόθεση λήψης χρηματοδοτικής στήριξης από την Ένωση ή την ΕΤΕπ. Η ΕΠΕΕ αναμένεται να τεθεί σε λειτουργία τον Ιανουάριο του 2016.
      Τα κύρια επιμέρους στοιχεία της ΕΠΕΕ θα είναι:
      
                  i)
               
               
                  μια βάση δεδομένων των δελτίων έργου (το δελτίο έργου περιλαμβάνει δομημένες συνοπτικές πληροφορίες για μεμονωμένα έργα της ΕΠΕΕ)·
               
            
                  ii)
               
               
                  ένας διαδραστικός χάρτης των έργων· και
               
            
                  iii)
               
               
                  ένας διαδραστικός κατάλογος των έργων σε μορφή πίνακα.
               
            Τα έργα που περιλαμβάνονται στην ΕΠΕΕ θα ομαδοποιούνται σε τομείς οι οποίοι προκύπτουν από τους στόχους και τις κατηγορίες του άρθρου 9 παράγραφος 2 του κανονισμού (ΕΕ) αριθ. 2015/1017.
      2.   ΔΙΑΧΕΙΡΙΣΗ ΤΗΣ ΕΠΕΕ ΚΑΙ ΣΧΕΣΕΙΣ ΜΕ ΤΟΥΣ ΦΟΡΕΙΣ ΥΛΟΠΟΙΗΣΗΣ ΤΩΝ ΕΡΓΩΝ ΚΑΙ ΤΟΥΣ ΧΡΗΣΤΕΣ ΤΟΥ ΔΙΚΤΥΑΚΟΥ ΤΟΠΟΥ
      Η ΕΠΕΕ θα τελεί υπό τη διαχείριση της Ευρωπαϊκής Επιτροπής. Τα κράτη μέλη δύνανται να συμβάλλουν στη διαχείρισή της. Το περιεχόμενο της ΕΠΕΕ θα δημιουργείται από τους φορείς υλοποίησης των έργων, δηλαδή από ιδιωτικούς και δημόσιους φορείς.
      Η συμμετοχή των φορέων υλοποίησης των έργων και των υπόλοιπων εγγεγραμμένων χρηστών του ιστοτόπου της ΕΠΕΕ θα υπόκειται στην από μέρους τους αποδοχή των όρων και προϋποθέσεων της ΕΠΕΕ, οι οποίοι θα έχουν ως στόχο τη διασφάλιση της ποιότητας των δημοσιευόμενων πληροφοριών που λαμβάνονται από τους φορείς υλοποίησης των έργων, ενώ ταυτόχρονα θα καθιστούν σαφές ότι η Ευρωπαϊκή Επιτροπή δεν εγγυάται την ακρίβεια των πληροφοριών που δημοσιεύονται και δεν μπορεί να θεωρηθεί υπεύθυνη για τυχόν αξιώσεις που βασίζονται στη δημοσιοποίηση του έργου.
      Οι χρήστες του δικτυακού τόπου θα ειδοποιούνται με δήλωση αποποίησης ευθύνης ότι η Ευρωπαϊκή Επιτροπή δεν μπορεί να εγγυηθεί την ακρίβεια των πληροφοριών που δημοσιεύονται και ότι οι δυνητικοί επενδυτές υποχρεούνται να επιδεικνύουν οι ίδιοι τη συνήθη δέουσα επιμέλεια, μεταξύ άλλων όσον αφορά τις δημοσιονομικές πτυχές και κάθε άλλη πτυχή σχετικά με την απόφασή τους αν θα επενδύσουν σε ένα έργο ή όχι.
      3.   ΕΛΕΓΧΟΣ ΤΩΝ ΕΡΓΩΝ
      Θα πραγματοποιείται έλεγχος των έργων από τις υπηρεσίες της Ευρωπαϊκής Επιτροπής με βάση τα κριτήρια αποδοχής που προβλέπονται στο άρθρο 2 της παρούσας απόφασης. Τα κράτη μέλη θα κληθούν να ορίσουν ένα ή περισσότερα σημεία επαφής και να υπογράψουν συμφωνίες επιπέδου υπηρεσιών στις οποίες θα καθορίζεται η συμβολή τους για τους σκοπούς του ελέγχου. Ο ρόλος της ΕΤΕπ όσον αφορά την προώθηση της ΕΠΕΕ θα ορίζεται στη συμφωνία επιπέδου υπηρεσιών. Ορισμένες τεχνικές πτυχές της διαδικασίας επικύρωσης, όπως η εξακρίβωση της ταυτότητας των φορέων υλοποίησης των έργων, δύνανται να ανατίθενται σε τρίτους.
      Η δημοσίευση των πληροφοριών που υποβάλλουν οι φορείς υλοποίησης των έργων δεν επιτρέπεται εάν τα στοιχεία είναι ανακριβή ή εάν η δημοσίευση ενδέχεται να συνεπάγεται νομικούς κινδύνους ή κινδύνους για τη φήμη της Ευρωπαϊκής Επιτροπής ή των κρατών μελών, ή και των δύο. Οι πληροφορίες σχετικά με τα έργα διαγράφονται από την ΕΠΕΕ εάν δεν επικαιροποιηθούν για χρονικό διάστημα τριών ετών.